stanford-oval/wikipedia huggingface dataset:
חטיפת נשים
ראו גם

עבדות מין
אשת יפת תואר
רצח על חילול כבוד המשפחה
תסמונת סטוקהולם
מוהר
התעללות מינית
התעללות מינית בילדים
חטיפת הנשים הסביניות
תסמונת האישה המוכה
תקן ISO 15189 למעבדות רפואיות

תקן ISO 15189: מעבדות רפואיות - דרישות איכות וכשירות (Medical laboratories - Requirements for quality and competence). התקן עוסק באפיון הדרישות הייחודיות למערכת ניהול איכות למעבדות רפואיות.
פיתוח התקן

התקן פותח על ידי הוועדה הטכנית 212 (ISO/TC 212) של ארגון התקינה הבינלאומי ISO. הוקמה קבוצת עבודה לכתיבת תקן ISO 15189 על סמך הדרישות של תקן ISO/IEC 17025:1999: "דרישות כלליות למיומנות מעבדות בדיקה וכיול". קבוצת העבודה הזו עסקה בנושאים הבאים: מתן ייעוץ למשתמשים בשירותי המעבדה, אסוף דגימות מהנבדק או החולה, פרשנות לתוצאות הבדיקה, קבילות זמן עד קבלת תוצאה מאיסוף הדגימה, כיצד לספק בדיקות מעבדה בכל מצב חירום רפואי, ותפקידה של המעבדה בחינוך וההכשרה של הצוות הרפואי.
הגרסה הראשונה פורסמה ב-2003, תוקנה ב-2007 והמהדורה השלישית של התקן פורסמה בשנת 2012.
בעוד שהתקן מבוסס על ISO/IEC 17025 ו-ISO 9001, זה הוא מסמך ייחודי הלוקח בחשבון את הדרישות הספציפיות של הסביבה הרפואית ואת חשיבותה של המעבדה הרפואית לטיפול בחולה.
הסמכה

הסמכת מעבדה רפואית בישראל ניתנת על ידי הרשות הלאומית להסמכת מעבדות, הפועלת על פי חוק הרשות הלאומית להסמכת מעבדות ומסמיכה מעבדות לפי תקן ISO 15189. הרשות הלאומית להסמכת מעבדות הוסמכה על ידי הגוף הבינלאומי להסמכת מעבדות ILAC.
ההסמכה הנה וולונטרית.
תוכנות עזר

פותחו פתרונות תוכנה שתוכננו במיוחד עבור מעבדות רפואיות המסייעות בהקמה ותחזוקה של מערכת הבטחת איכות והשגת הסמכה המבוססת על תקן בין לאומי ISO 15189. תוכנות כאלה אמורות לספק בקרה ושליטה על מסמכים ונהלים הקשורים להבטחת איכות לרבות בקרת איכות, קיום מבדקים ותיעוד תוצאותיהם לרבות מועדי מבדק, דרישות לפעולות מתקנות, זמני אספקת תוצאות (TAT) ועל ושיפור היעילות והאיכות של צוות הבטחת האיכות בפרט וצוותי עובדי המעבדה הרפואית בכלל.
רשימת תקנים בינלאומיים קשורים

ISO 15189:2012
ISO 15189:2007
ISO 15189:2003
ISO/IEC 17025:1999
ISO/IEC 17025:2005
ISO 9001:2000
ת"י 15189 מעבדות רפואיות - דרישות איכות וכשירות
ראו גם

רשימת תקני ISO
עובד מעבדה רפואית
עובד מעבדה רפואית בכיר
מנהל מעבדה רפואית
מנהל הבטחת איכות
פתולוג
יעקב שמאי

יעקב שמאי (22 במאי 1940 – 4 באוקטובר 2016) היה פוליטיקאי ישראלי שכיהן כחבר הכנסת מטעם הליכוד.
ביוגרפיה

שמאי נולד בירושלים. שירת בצה"ל בשנים 1958–1961.
פעילותו הציבורית החלה כחבר הסתדרות העובדים הכללית בסיעת "תכלת לבן" של תנועת החרות. החל משנת 1982 שימש כראש סיעת הליכוד בהסתדרות ומחזיק מטעם המפלגה בתפקידים שונים, בהם: ממלא מקום יו"ר ההסתדרות (משנת 1998), ראש אגף מנהל משאבי אנוש (1998–2002) ויו"ר רשת "עמל" (2002–2008). בין השנים 1997–1999 כיהן גם כחבר דירקטוריון חברת החשמל.
בשנת 1985 נבחר לכנסת ה-11 במקומו של יצחק זיגר שנפטר. כהונתו נמשכה לאורך הכנסת ה-12 וה-13, במהלכן היה חבר בוועדת הכספים וועדת העבודה והרווחה.
יעקב שמאי נפטר בראש השנה תשע"ז, 4 באוקטובר 2016. נקבר בבית העלמין בגבעת עדה.
חיים אישיים

שמאי היה נשוי למרים ואב לשלוש בנות. בתו, יפעת, נשואה לשר המשפטים, ח"כ יריב לוין, שמכהן אף הוא בכנסת מטעם הליכוד.
הערות שוליים

↑  מורן אזולאי, הלך לעולמו חבר הכנסת לשעבר יעקב שמאי, באתר ynet, 4 באוקטובר 2016
| --- | --- |
בקרת זהויות :  NLI: 987007411424005171  VIAF: 2844156223614205400008   WorldCat (עם VIAF): 2844156223614205400008 
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
אלכסנדר בורטניקוב

| --- | --- |

 לידה:  15 בנובמבר 1951 (בן 73) פרם
 מדינה:  ברית המועצות, רוסיה 
 השכלה:  St. Petersburg State Transport University  אקדמיית פס"ב 
 בן או בת זוג:  Tatyana Borisovna 
 צאצאים:  Denis Bortnikov 
 השתייכות:  שירות הביטחון הפדרלי
 תקופת הפעילות:  מ-1975
 דרגה:  גנרל ארמייה
 תפקידים בשירות
 ראש מינהל הקג"ב בעיר לנינגרד והמחוז, ראש פ.ס.ב. בסנקט פטרבורג ובמחוז לנינגרד, סגן ראש המחלקה לביטחון כלכלי בפ.ס.ב., ראש שירות הביטחון הכלכלי, מנהל שירות הביטחון הפדרלי
 פעולות ומבצעים
 מלחמת צ'צ'ניה השנייה  המלחמה בדרום אוסטיה  המעורבות הרוסית במלחמת האזרחים בסוריה 
 עיטורים
 אות כבוד בפני המולדת דרגה 4,3,2, מסדר הכבוד.
 
אלכסנדר ואסילייביץ' בורטניקוב (ברוסית: Александр Васильевич Бортников; נולד ב-15 בנובמבר 1951 בפרם) הוא איש שירותי הביטחון הרוסיים. מכהן כראש שירות הביטחון הפדרלי הרוסי, מאז מונה לתפקיד על ידי נשיא רוסיה דמיטרי מדבדב ב-12 במאי 2008. מכהן גם כראש הוועדה הלאומית למלחמה בטרור ויושב ראש מועצת ראשי גופי הביטחון והמודיעין של חבר המדינות העצמאיות.
בשל תמיכתו במלחמת אוקראינה–רוסיה הוטלו עליו סנקציות אישיות במסגרת העיצומים הבינלאומיים שהטילו האיחוד האירופי, הממלכה המאוחדת, ארצות הברית, קנדה, שווייץ, אוסטריה, יפן, אוסטרליה, אוקראינה וניו זילנד.
ביוגרפיה

בשנת 1973 סיים לימודים במכון למהנדסי רכבות על שם אוברזצוב בלנינגרד. במשך כשנתיים עבד כמהנדס. ב-1975 השלים את לימודיו בבית הספר הגבוה של הקג"ב על שם דזרז'ינסקי במוסקבה. מ-1975 ואילך עסק במבצעי סיכול ריגול במחוז לנינגרד, ועד 2003 שימש כסגן ראש סניף שירות הביטחון הפדרלי בסנקט פטרבורג ומחוז לנינגרד. מ-1 ביולי 2003 עד 28 בפברואר 2004 כיהן כראש מינהל שירות הביטחון הפדרלי בסנקט פטרבורג ובמחוז לנינגרד.
ב-2 במרץ 2004 עבר למוסקבה ומונה לסגן מנהל שירות הביטחון הפדרלי, וראש המחלקה לביטחון כלכלי של פ.ס.ב. מ-11 ביולי 2004 שימש כמנהל שירות הביטחון הכלכלי.
ב-12 במאי 2008 מונה בורטניקוב לראש שירות הביטחון הפדרלי. במסגרת תפקידו כמנהל הארגון הוא מכהן גם כיו"ר הוועדה הלאומית ללוחמה בטרור. בשנת 2006 קודם לדרגת גנרל ארמייה - הדרגה הצבאית השנייה במעלה בצבא רוסיה. במהלך השירות קיבל מספר עיטורים. בנובמבר 2022 כהונתו הוארכה שוב למרות שהגיע לגיל 70, בכך הפך לראש שירות הביטחון המכהן הכי הרבה זמן בתפקיד בתולדות הפדרציה הרוסית.
אוברי אנדרסון-אמונס

| --- | --- |
קובץ:Aubrey Anderson-Emmons (cropped).png
 לידה:  6 ביוני 2007 (בת 17) סנטה מוניקה, קליפורניה, ארצות הברית
 מדינה:  ארצות הברית 
 תקופת הפעילות:  מ-2011
 פרופיל ב-IMDb
 
אוברי פרנסיס אנדרסון-אמונס (באנגלית: Aubrey Frances Anderson-Emmons; נולדה ב-6 ביוני 2007) היא שחקנית אמריקאית הידועה בעיקר בשל תפקידה בתור לילי טאקר-פריצ'ט בסדרת הטלוויזיה "משפחה מודרנית" (2011–2020) של ABC. היא השחקנית הצעירה ביותר שהופיעה על השטיח האדום בטקס פרסי האמי של השנים 2012 ו-2013.
ביוגרפיה

אנדרסון-אמונס נולדה בסנטה מוניקה, קליפורניה, היא בתם של השחקנית והסטדנאפיסטית איימי אנדרסון ושל קנת' אמונס, יזם תקשורת. אמונס היא ממוצא קוריאני מצד אימה.
הורים נפרדו כשהייתה צעירה, היא מתגוררת עם אימה, ויש לה אחות למחצה שגרה במיזורי עם אביה.
קריירה

בשנת 2011 הצטרפה לקאסט העונה השלישית של הסיטקום מבית ABC, "משפחה מודרנית" בדמותה של לילי טאקר-פריצ'ט, בתם המאומצת מווייטנאם של קמרון ומיטשל.
בשנת 2017 שיחקה בתפקיד אורח בתוכנית "ביל ניי מציל את העולם" בהנחיית ביל ניי המשודרת בנטפליקס.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011–2020 | משפחה מודרנית | לילי טאקר פריצ'ט | תפקי ראשי (עונות 11-3); 179 פרקים |
| 2017 | ביל ניי מציל את העולם | רוזלינד פרנקלין | פרק: "This Diet Is Bananas" |
על אכילת בשר (פלוטרכוס)

על אכילת בשר (ביוונית: Περὶ σαρκοφαγίας; בלטינית: De esu carnium) הוא חיבור של הסופר וההוגה היווני-רומאי בן המאה ה-1 לספירה פלוטרכוס, שנמצא באסופת הכתבים פרי עטו, מוראליה.

שלושה חיבורים במוראליה מוקדשים ליחס לבעלי חיים. שני האחרים עוסקים בתבונתם של בעלי החיים, ופלוטרכוס מבקש להראות בהם שבעלי חיים הם מודעים ומרגישים וזכאים ליחס הוגן ושווה מצד בני האדם. ב"על אכילת בשר" הוא מתדיין נגד חוסר ההגיון ואי המוסריות שבהריגת חיות ואכילתן.

החיבור מורכב ככל הנראה מקטעים מתוך סדרת נאומים שפלוטרכוס נשא, והוא מעניק תובנות על היחס של היוונים הקדמונים לאכילת בשר ועל הקונפליקטים שכרוכים בה.
אודות החיבור

פלוטרכוס מתאר את האכזריות וההרג ברטוריקה ציורית חזקה, ותוקף את הנימוקים בעד אכילת בשר ששלטו בחברה בת זמנו. הוא שולל את ההצדקות של האסכולה הסטואית לאכילת בשר, שלפיה בעלי החיים הם יצורים חסרי תודעה שערכם הוא רק כחפצים לשימוש האדם.
בנוסף לנימוקי צער בעלי חיים, פלוטרכוס משלב במאמר נימוקים אנתרופוצנטריים של תועלת לאדם, וגורס שאכילת בשר מזיקה לגוף ולנפש. גישה אנתרופוצנטרית נגד אכילת בשר לא הייתה חדשנית בעולם העתיק, כי נימוקים דומים הושמעו מפי הוגים אחרים כגון אפלטון, תאופרסטוס, והאסכולה הפיתגוראית, אבל פלוטרכוס מתבדל מהאחרים בכך שהוא שם דגש בעיקר על סבל בעלי החיים עצמם. בזאת הוא כמעט יחידי מבין הוגי העולם העתיק שהותירו אחריהם כתבים.
עבודת ההעתקה של החיבור לא הייתה שלמה, הטקסט קטוע בנקודות רבות, ובמספר מקומות הוכנסו בו קטעים שאינם שייכים ונראים לקוחים ממקור אחר. החיבור מחולק לשני חלקים. יש הטוענים ששני חלקי החיבור הופרדו בטעות והם במקור נאום אחד, אולם אחרים אומרים שאין זה כך, משום שבתוך הטקסט פלוטרכוס מתייחס לנאומים שנשא אתמול ושלשום.
שלושה חיבורים במוראליה מוקדשים לבעלי חיים, ובעלי חיים נידונים בחיבורים נוספים כגון "על אהבת צאצאים", ובחיבור "על שמירת הבריאות" שמזכיר רבים מהנושאים שנידונים באריכות בחיבור זה. חיות מופיעות בהערות צדדיות בכתבים אחרים של פלוטרכוס, לפעמים כדוגמאות ליצורים שמפגינים התנהגות נעלה (או נחותה) יחסית לבני אדם.
תוכן החיבור > הגועל באכילת בשר

פלוטרכוס פותח את החיבור בתהייה על הגועל שבאכילת חיות. הוא מזכיר את פיתגורס שחי כ-500 שנה לפניו ונמנע מאכילת בשר, ואומר:
תוכן החיבור > הקדמונים אכלו מתוך הכרח

בפרק השני פלוטרכוס עונה לטענה שהקדמונים אכלו בשר, ואומר שהם עשו זאת מתוך חרפת רעב וכורח, ולא מתוך בחירה כמו בני זמנו. הוא שם דברים בפי אדם קדום דמיוני, שמגיע להווה ומתאר את העולם שבו הוא חי בעבר. האיש מקנא בבני זמנו של פלוטרכוס, הוא מספר שבתקופתו השמש זרחה ושקעה בזמנים לא קבועים, עונות השנה לא היו מחזוריות, והאוויר היה דחוס ורווי אדים רעילים שהסתירו את עין השמיים. הרעב היה כה גדול שאנשים אכלו בוץ וקליפת עצים, וכשאי פעם מצאו בלוט הם רקדו מסביב לעץ האלון וקראו לו "מעניק חיים" ו"אמא". הוא אומר לבני זמנו של פלוטרכוס:
תוכן החיבור > אכילת בשר אינה טבעית

פלוטרכוס מתדיין עם הטענה של בני זמנו אוכלי הבשר, שאכילת בשר היא טבעית לאדם. הוא אומר שאבסורדי לטעון שהאדם בנוי מטבעו לטרף, וזה ניכר קודם כל מצורת הגוף שלו. האדם לא דומה בשום אופן לאלה שנולדו לטרוף, הפה שלו קטן והלשון שלו רכה, אין לו מקור מעוקל או טפרים חדים או שיניים משוננות, ולא חום הקיבה שדרוש כדי לעכל מאכלים כבדים כמו בשר:
הוא אומר שלא רק מבחינה גופנית אכילת בשר אינה טבעית לאדם, גם מבחינה פסיכולוגית היא איננה טבעית, ולראייה בני אדם מטבעם נרתעים מהרג בעלי חיים. הוא ממשיך:
אפילו את החיה המתה לא אוכלים כמו שהיא אלא מבשלים וצולים אותה, משנים באש ובתבלינים ושופכים עליה אלפי רטבים כדי להערים על החיך, כדי שיקבל את מה שזר לו. מרחיקים את החיה אפילו בשפת הדיבור ולא קוראים למאכל "בשר":
פלוטרכוס עצמו לא משתמש ביופמיזם לבשר ὄψων, וקורא לחיבור Περί Σαρκοφαγίας, כלומר "על סרקופגיה" - סרקופגיה היא ביטוי לא מעודן בהקשר של תזונת האדם, ופירושה אכילת בשר בעל חיים או פעולת טרף.
תוכן החיבור > אדישות כלפי החיות הנאכלות

איננו הורגים את חיות הטרף, אומר פלוטרכוס, להן אנחנו מניחים:
אבל שום דבר לא נוגע בנו:
למרות קהות הרגש הזאת לכאורה כלפי בעלי החיים, פלוטרכוס רומז שהאדישות היא מאולצת, כי מצד אחד אנשים אוכלים חיות, ומצד שני נדחים מפיסות שמזכירות את החיה. הוא כותב שמחריד בעיניו לראות את השולחן עמוס הגופות בארוחות של עשירים, ומחריד אף יותר לראות מה שמוסר מהשולחן, כי בצלחות נשארים יותר שיירים "לא יפים" ממה שנאכל. אז החיות האלה נקטלו סתם. ויש סועדים שהמראה כל כך לא נעים להם שאינם אוכלים כלל, הם חסים על החיה המתה, שלא חסו עליה בעודה בחיים.

הוא מדבר גם על האדישות למצוקת החיה, אך מציג אותה באופן שמתפרש כמסווה של אדישות, או כתרוצים שאנשים אומרים לעצמם כדי להשתכנע שהחיה אינה סובלת:
תוכן החיבור > דבקות במוסכמות והרגלים

בפרק 7 פלוטרכוס מזכיר ויכוח שניהל לפני שלושה ימים, לגבי סיפור של קסנוקרטס על האתונאים שהענישו אדם שפשט עור של כבש בעודו חי. הוא אומר שמבחינתו מי שמענה בעל חיים הוא לא יותר גרוע מזה שפשוט שוחט אותו. דעתו עוררה התנגדות, כי הוא עונה: "נראה שאנחנו שופטים מעשים שמנוגדים למוסכמות שלנו, יותר בחומרה ממעשים שמנוגדים לטבע".
את החלק השני הוא פותח בווידוי על הקושי בוויכוחים האלה על הרגלים, ואומר שעליו לתקוף בלהט חדש ונימוקים רעננים את מה שנשאר אתמול תלוי באוויר. ההרגל מקשה להתדיין על אכילת בשר, הוא אומר, ומצטט את קאטו הזקן ואת הומרוס: "קשה לדבר אל קיבות שאין להן אוזניים", כי רובן כבר "שתו את שיקוי ההרגל, כמו זה של קירקה".
תוכן החיבור > גלגול נשמות

פלוטרכוס מעיד שהוא חושש להיכנס "לנושא הגדול והמסתורי הזה", כמו רב חובל שחושש להסיט את הספינה בזמן סערה, או מחזאי שחושש לעשות תפנית בעלילה ולהעלות את דאוס אקס מכינה באמצע ההצגה. הוא מתייחס לרעיונות של אמפדוקלס על גלגול נשמות, אבל נמנע מלבסס את טיעוניו על הרעיונות האלה, ונראה שהוא משתמש בהם יותר כדי להפחיד את השומעים וכך לשכנע אותם לא לאכול בשר.

אמפדוקלס היה פילוסוף יווני קדום לפלוטרכוס, בן המאה ה-5 לפנה"ס, שהגה על הטבע ועל בריאת היצורים, ועל פי התזה שלו נשמות בני אדם מתגלגלות בחיות. פלוטרכוס מצטט אותו על הטבע המשתנה ומחליף צורה כל הזמן ו"מלביש כל דבר בכסות בשר שונה". הוא אומר שאינו מרחיק לכת כמו אמפדוקלס, ויש שיאמרו גם שגלגול נשמות איננו נימוק מספיק כדי לשכנע, אבל בכל זאת עצם הספק אמור לזרוע בנו פחד וחלחלה, כי במקרה שאנו טועים התוצאות הן איומות. לפי תרגום הלמבולד הוא אומר בציניות:
תוכן החיבור > לעג לאסכולה הסטואית

בפרק 6 בחלק השני פלוטרכוס לועג לאסכולה הסטואית שמטיפה להימנעות מהנאות, אך כשזה נוגע לבשר "הם פתאום נעשים סנגורים אדוקים של תענוגות". הוא אומר שהם מסתייגים מהתרועעות עם נשים, ואוסרים על שימוש בבשמים ועוגות בארוחות שלהם לכבוד האלים. אם ככה, כדי להיות עקביים הם אמורים להתנגד לדם ובשר, אבל כשזה נוגע לבשר הם מקטינים את הפילוסופיה שלהם לדרגה של ספר חשבונות, חוסכים בארוחות על דברים טריוויאליים כמו בושם ועוגות, ולא חוסכים את החלק הרצחני והלא מרוסן של ההוצאות שלהם:
תוכן החיבור > האמנם בני אדם מטבעם לא חומלים על חיות

הפרק האחרון מתחיל בשאלה האם באמת אין בבני אדם יסוד טבעי של צדק כלפי בעלי חיים, כפי שטוענים הסטואים. פלוטרכוס מבקש לדון בשאלה בלי פלפולים פילוסופיים, אלא לבחון את הרגש הטבעי שנובע מלב בני האדם. היה אפשר ללמוד מהפרק עד כמה בני זמנו חמלו על בעלי חיים, האם היה להם קונפליקט באכילת בשר, והאם הרגשות היו שונים מאשר בימינו. הפרק פותח במשפט:
החיבור בראי הזמן

החיבור מעניק תובנות על היחס של היוונים העתיקים לאכילת בשר. אכילת בשר הייתה שלטת בתרבות היוונית-רומית כפי שהיא שלטת היום. לפי פלוטרכוס גם רגש החמלה כלפי בעלי החיים הנאכלים היה קיים ובני זמנו סלדו מהרג בעלי החיים - "יסוד הצדק" כלפי בעלי חיים שנובע "מהחזה" בניסוח של פלוטרכוס.
פלוטרכוס תוקף את התפיסה הסטואית שלפיה בעלי חיים הם חסרי מודעות ואין להם ערך בפני עצמם אלא ביחס לאדם. תפיסת עולם זו נשמעה בגרסאות שונות גם מפי פילוסופים מאוחרים כדוגמת קאנט, וקיימת גם בזמננו.
הטענות בעד אכילת בשר שפלוטרכוס מתדיין איתן לא השתנו בצורה ניכרת עד ימינו, כדוגמת הטיעונים שאכילת בשר היא טבעית לאדם. כמוהן נימוקי הנגד של פלוטרכוס לא השתנו בצורה מהותית, והם קיימים בפילוסופיה של הצמחונות והטבעונות. יש הרואים בחיבור הד מוקדם לשיח המודרני בעד ונגד אכילת בשר. ישנם גם הרואים בפלוטרכוס מקדים של מושג הקרניזם, מאחר שבחיבור נמצאים האלמנטים שלו: בשר אינו הכרחי ואנשים אוכלים רק להנאה ולא להישרדות, בני אדם מטבעם חומלים על בעלי חיים ונרתעים מלהרוג אותם, ויש להם מערכת אמונות שמצדיקה אכילת בשר למרות האכזריות.
עם זאת, על פי חוקר פלוטרכוס פרנצ'סקו בֶּקי, ההתעניינות המיוחדת של פלוטרכוס בבעלי חיים נתקלה לרוב בהתעלמות מצד חוקרי העת העתיקה. למשל, דונלד ראסל(אנ'), חוקר פלוטרכוס, מתייחס רק לחיבור "על חוכמת בעלי החיים", בעיקר כי הוא לדעתו מלמד על דרכי ההוראה של פלוטרכוס ומעגל חבריו. ג'יאנקריס שכתב על המורשת הספרותית של פלוטרכוס  מציין את הגישה ההומנית בכתביו כלפי בני אדם, ומתעלם מהגישה ההומנית כלפי בעלי חיים. הפילוסוף הבריטי ריצ'רד סורבג'י כתב מחקר מקיף על היחס לבעלי חיים ביוון העתיקה, אך הוא כמעט מתעלם מפלטורכוס ומצטט בהרחבה דווקא את פורפיריוס המאוחר יותר (המחצית שנייה של המאה ה-3), שנראה ששאל בצורה משמעותית מחיבור זה. עם זאת בשנים האחרונות העבודות של פלוטרכוס על בעלי חיים נלמדו על ידי חוקרים איטלקיים שעשו הרבה כדי להציל אותן מהשכחה שאליה הידרדרו.
מחקר החיבור

החוקרים חלוקים לגבי ההוגים והאסכולות שהחיבור מושפע מהם. יש המייחסים את העניין של פלוטרכוס בצער בעלי חיים להשפעה של האסכולה הפיתגוראית שעסקה במתמטיקה וגם נמנעה מאכילת בשר, משום שפלוטרכוס בצעירותו התעניין במתמטיקה. יש שמניחים על פי הרטוריקה החריפה שפלוטרכוס נשא את הנאומים בגיל צעיר יחסית. ויליאם הלמבולד, מתרגם כתביו של פלוטרכוס, אף כתב במבוא לתרגום שהחיבור מציג את "שגיונות בחרותו של פלוטרכוס - ההימנעות הפיתגוראית מאכילת בשר".

חוקרים אחרים חולקים על ההנחה הזאת, פרנצ'סקו בֶּקי שניסה לבודד מתוך הטקסטים את המקורות שפלוטרכוס הושפע מהם, מציין שבמקומות רבים פלוטרכוס אינו הולך בתלם של התובנות המסורתיות על בעלי חיים שאפשר להתחקות אחריהן מאריסטו ועד פורפיריוס. כמו כן, לדבריו כאשר נמצא דמיון מבני בין טקסטים קדומים, פלוטרכוס הוא יוצא דופן וקשה למצוא אצלו את הדמיון המבני הזה לכתבים אחרים.
הערות שוליים

↑  פלוטרכוס, מוראליה, כרך XII:
‏ De sollertia animalium, "על חוכמת בעלי החיים", האם חיות יבשה חכמות יותר מחיות ים.

 Bruta animalia ratione uti, "האם בעלי חיים הם רציונליים"
1 2 3 4  Animal Rights and Reason in Plutarch and Modern Ethics, Stephan T. Newmyer, הקדמה
1 2  Eating and Believing, Michael Beer, פרק 6
1 2  פלוטרכוס, על אכילת בשר, חלק ראשון, פרק 3.
↑  בפרק 7 בחלק ראשון פלוטרכוס מדבר על דיון שקיים שלשום; בפתיחת החלק השני הוא אומר שימשיך את מה שנשאר אתמול באוויר.
↑  on the Affections for Offsprings, De Amore Prolis, מוראליה כרך VI
↑  Advise on Keeping Well, De tuenda sanitate, מוראליה כרך II
↑  כל הציטוטים מסתמכים על שני תרגומים לאנגלית ל"מוראליה": תרגום ויליאם בקסטר ותרגום ויליאם הלמבולד.
↑  פלוטרכוס, על אכילת בשר, חלק ראשון, פרק 1.
↑  פלוטרכוס, על אכילת בשר, חלק ראשון, פרק 2.
1 2 3  פלוטרכוס, על אכילת בשר, חלק ראשון, פרק 5.
↑  גם המילה סרקופג לארון קבורה פירושה "אוכל הבשר".
1 2 3  פלוטרכוס, על אכילת בשר, חלק ראשון, פרק 4.
↑  ציטוט שמיוחס לקאטו הזקן, המופיע גם בחיבור מאוחר יותר של פלוטרכוס, חיי קאטו הזקן, פרק 8, באסופה חיי אישים.
↑  הומרוס, אודיסיאה, ספר X,‏ 236.
↑  פלוטרכוס, על אכילת בשר, חלק שני, פרק 1.
↑  פלוטרכוס, על אכילת בשר, חלק ראשון, פרק 7
↑  אמפדוקלס Diels-Kranz, Frag. der Vorsok. I, p362; Empedocles, frag. 126.
↑  ["אלוהים אדירים! האם יש אותה סכנה אם אסרב לאכול בשר, כמו שאם בגלל חוסר אמונה ארצח את הבן שלי או חבר כלשהו?"
 תרגום הלמבולד חלק שני, סוף פרק 5]
↑  פלוטרכוס, על אכילת בשר, חלק שני, פרק 6.
↑  פלוטרכוס, על אכילת בשר, חלק שני, פרק 7.
↑  The Moral Status of Animals, מאמר על קאנט ואחרים. קאנט גרס שרק ליצורים רציונליים יש ערך מוסרי בפני עצמם, ובעלי חיים אינם רציונליים.
↑  התפיסה המשתנה של בעלי חיים כבעלי תחושות ורגשות
↑  Carnism, Martin Gibert & Élise Desaulniers
↑  C.J. Giankaris, פלוטרכוס
↑  Richard Sorabji, Animal Minds and Morals
↑  פורפיריוס, על הימנעות ממאכלי חיות: הקדמה לתרגום, ספר 1. (באנגלית)
↑  Plutarch's Theological Writings and Early Christian Literature, פרק 9, David E. Aune
↑  ויליאם הלמבולד, הקדמה לחיבור
| --- | --- |
בקרת זהויות :  NLI: 987007405121605171  PLWABN: 9810602394205606  BnF: cb122623083 (data)  GND: 4412240-8  LCCN: no99033359  SUDOC: 031402062  VcBA: 492/55290  VIAF: 13149233264276510437   WorldCat (עם VIAF): 13149233264276510437 
פסל פלוטרכוס בעיר הולדתו כרוניה ביוון, העתק של פסל במוזיאון הארכאולוגיה בדלפי.
שירות פיקוח המכס (ספרד)

| --- | --- |

 
 דגל השירות
 מידע כללי
 מדינה:  ספרד 
 סוכנות אם:  סוכנות המס הספרדית 
 תאריך הקמה:  1887 
 מטה מרכזי:  מדריד 
 אתר רשמי
 
שירות פיקוח המכס (בספרדית: Servicio de Vigilancia Aduanera, בראשי תיבות SVA) היא הרשות הספרדית האחראית לחקירה ותביעה במקרים ובהם מעורבים הברחות אסורות של סמים לא חוקיים, התחמקות מתשלום, הפרות פיננסיות, הלבנת כספים וניהול מעקב פיננסי על גופי המשטרה. זהו בפועל הגוף המרכזי למלחמה בשחיתות ואחראי לניהול המכס בספרד.
היסטוריה > ההיסטוריה המודרנית

ההיסטוריה המודרנית של השירות מתחילה בשנת 1944 עם הקמתה השירות המיוחד לפיקוח ימי ויבשתי מ-Tabacalera (בספרדית: Servicio Especial de Vigilancia Marítima y Terrestre de Tabacalera S.A.), שמשימתו הייתה למנוע הברחות טבק. בשנת 1954 עקב התייעלות של השירות תפקידים אלה הועברו לידי משרד האוצר הספרדי שיצר השירות המיוחד לפיקוח פיסקאלי (Servicio Especial de Vigilancia Fiscal) והורכב מאנשי צבא ואזרחים, אשר עסקו במאבק בהברחות אסורות.ב-1982 השירות עבר ארגון מחדש ונקרא בשםServicio de Vigilancia Aduanera (שירות פיקוח המכס) ותפקידיו הורחבו והם כוללים גם חקירת פשעים כלכליים ומאבק בסמים לא חוקיים.
פעילויות

חובותיו הנפוצים ביותר של השירות מוסדרים בצו מלכותי 319/1982 ובחוק האורגני נגד הברחות 12/1995.
נוסף לניהול חקירה, גילוי ותביעה של הברחות והפרות במים טריטוריאליים ובמרחב אווירי, לכוח יש גם סמכויות שהוענקו על ידי סוכנות המס הספרדית (Agencia Tributaria) לגבי פשעים כלכליים וכולל גם תפקידי מאבק בשחיתות, חקירת הונאץ סחר חוץ, הלבנת הון ועוד.
 השירות משתף פעולה עם גופים בינלאומיים ואירופיים כגון המשרד האירופי למלחמה בהונאה, יורופול או ארגון המכס העולמי.
מבנה > השירותים המרכזיים

סגן דירקטוריון מכס מעקב (Dirección Adjunta de Vigilancia Aduanera, DAVA) היא מחלקה ששולבה בתוך מחלקת המכס ומיסים מיוחדים (Departamento de Aduanas e Impuestos Especiales) שפועלת בכפיפות לסוכנות המס הספרדית ומשרד הכלכלה והאוצר. מטה המכס שוכן מדריד.
מחלקת מכס ומיסים מיוחדים
סגן דירקטוריון מכס מעקב
מדור מצבעים (Subdirección General de Operaciones)
מדור לוגיסטיקה (Subdirección General de Logística)
מדור תכנון, סטטיסטיקה ותיאום (Subdirección General de Planificación, Estadística y Coordinación)
מדור ניהול מכס (Subdirección General de Gestión Aduanera)
מדור ניהול ובקרה של מיסים מיוחדים (Subdirección General de Gestión e Intervención de Impuestos Especiales)
מדור פיקוח וחקירה (Subdirección General de Inspección e Investigación)
מדור טכנולוגיות וכימיקלים (Subdirección General Químico-Tecnológica)
מדור יחסים בינלאומיים (Subdirección General de Relaciones Internacionales)
מבנה > שירותים טריטוריאליים

בכל אחד מהשירותים הטריטוריאליים פועלות היחידות הבאות:
יחידות מבצעים
בסיסים ימיים
בסיסי חיל האוויר
חימוש וציוד

צי המטוסים מורכב ממטוסים מדגמי CASA C-212 Aviocar לסיור ימי ומטוסי MBB Bo 105, ומסוקי BK117 מתוצרת איירבוס הליקופטרס.
הצי הימי של שירות פיקוח המכס הוא אחד הגדולים שמועסקים על ידי הממשלה הספרדית עם כ-90 כלי שיט. יחידות המבצעים המיוחדים של שירות המכס הימי אחראיות למעקב אחר משלוחי סמים לא חוקיים במים הבינלאומיים.
רוב כלי הרכב המשמשים לא מסומנים וחלקם מסומנים, במיוחד אלה שפרוסים בשדות התעופה ונמלי הים או בפעולות ספציפיות. הם גם מצוידים בסורקים ניידים לצורך בדיקות לא-פולשניות. יחידות החקירה מצוידות בציוד מיוחד עבור משימותיהם כמו מצלמות תרמיות, התקני ניטור וכו'.
סוכני המכס הספרדים חמושים באקדחי הקלר וקוך 9 מ"מ, מקלע הקלר וקוך MP5 בקוטר 7.62 מ"מ, MG3 ומכונות ירייה מדגם M2.
גלריה

ספינת מבצעים מיוחדים
ספינת סיור
סירת מרוץ ויירוט
ספינת סיור
ספינת מרוץ מדגם HJ-VII
סירת יירוט
ספינת סיור
ספינות של השירות בבסיס הימי בקרטחנה
מסוק יורוקופטר של השירות
ניידת של השירות
סימון אוניות השירות
הערות שוליים

↑  Carlos E. Corona, José A. Armillas Vicente (1984). La España de las reformas: Hasta el final del reinado de Carlos IV. Ediciones Rialp. pp. 207–209. ISBN 978-84-321-2106-7.
↑  "History of the Spanish Customs". אורכב מ-המקור ב-2010-11-03. נבדק ב-2018-10-26.
↑  "Organic Law against contraband 12/1995".
↑  "Royal Decree 319/1982".
↑  "Central Services organisation of the Department of Customs and Special Taxes". אורכב מ-המקור ב-2011-03-26.
| --- | --- |
בקרת זהויות :  BNE: XX131646  LCCN: no92018580  VIAF: 150382566   WorldCat (עם VIAF): 150382566